  Туспуктэм: vk.com (Владимир Гуляев) Майя Бывальцева 21-тӥ шуркынмонэ уй ӵоже Ижкарын 14 сантиметр мында лымы усиз. Со сярысь, Россиысь МЧС-лэн элькунъя валтӥсь управлениез вылэ чӧлскыча, кар администрацилэн тӧроезлэн жилищно-коммунальноый возёсъя но лэсьтӥськонъя воштӥсез Владимир Гуляев «ВКонтакте» мерлыко вотэсысь бамаз ивортӥз. Лымыез утялтӥсь вань техника ульчаосын. Уйин сюресчиос магистральёсты сузязы, сюресъёслы йӧвлаегез алӥсь суретъёс пазязы. Сюресъёсты но тротуаръёсты утялтон азьланьтӥськоз. Лымыез утялтон ужпумъёсъя 072 (мобильнойысь 998-072) номеръя жингыртыны луэ. Тегъёс: лымы Ижкар Удмуртия  